PRITARTA

Molėtų rajono savivaldybės

tarybos 2018 m. balandžio d.

sprendimu Nr.B1-

**MOLĖTŲ R. GIEDRAIČIŲ ANTANO JAROŠEVIČIAUS GIMNAZIJOS DIREKTORĖS 2017 M. VEIKLOS ATASKAITA**

**1. Trumpa Giedraičių Antano Jaroševičiaus gimnazijos veiklos rezultatų apžvalga.**

Gimnazijoje 2017 m. rugsėjo 1 d. mokėsi 185 mokiniai ir 34 Dubingių pagrindiniame ugdymo skyriuje. Dirbo 44 darbuotojai: 27 mokytojai, pedagoginiai darbuotojai ir pagalbos mokiniui specialistai, 18 kitų darbuotojų (aptarnaujantis personalas).

|  |  |  |  |  |  |  |  |
| --- | --- | --- | --- | --- | --- | --- | --- |
| **Administracijos darbuotojai** | | **Mokytojai ir pedagoginiai darbuotojai** | | **Švietimo pagalbos specialistai** | | **Kiti darbuotojai** | |
| Pareigybė | Skai  čius | Kategorija | Skai  čius | Pareigybė | Skai  čius | Pareigybė | Skai  čius |
| Direktorius  Direktoriaus pavaduotojas ugdymui  Direktoriaus pavaduotojas administracijos ir ūkio reikalams  Vyr. buhalteris  Raštvedys | 1  1  1  1  0,75 | Mokytojas  Vyr. mokytojas  Metodininkas  Bibliotekinin-kas | 2  12  12  1 | Specialusis pedagogas  Socialinis pedagogas  Priešmokyklinio ugdymo pedagogas | 2  1  1 | Tarnybinių patalpų valytojas  Kompiuterių priežiūros specialistas  Rūbininkas  Kiemsargis  Indų plovėjas  Autobuso vairuotojas  Virėjo padėjėjas  Elektrikas  Statinių priežiūros darbininkas  Vyr. virėja  Katilinės kūrikas | 4,75  0,5  1  0,75  0,5  2,25  1  0,25  1,25  2  2 |

2016-2017 m.m. buvo įgyvendinamas veiklos tikslas: „Stebint, planuojant ir į(si)vertinant asmeninę pažangą, siekti kiekvieno bendruomenės nario aukščiausio galimo rezultato“.

Įgyvendindami tikslą kėlėme uždavinius:

1. Į(si)traukti kiekvieną bendruomenės narį (mokinį, tėvą mokytoją) į asmeninės pažangos stebėjimą, fiksavimą ir įsivertinimą.

Įgyvendinant šį uždavinį, visi 5-8, I-IV kl. mokiniai pildė Asmeninės pažangos lapus. „Neišardomo trikampio“ metu su tėvais buvo aptariami mokinių pasiekimai, numatomi būdai jiems gerinti. Visų klasių mokiniai savo aplankuose kaupė darbus, įrodančius kompetencijas.

Gimnazijoje stebėsena vykdoma sistemingai. Analizuojami pusmečių, NMPP, PUPP ir BE rezultatai. NMPP rezultatai yra geri, nes 4 kl. visų rodiklių vertės yra aukštesnės už savivaldybės, išskyrus matematiką ir pasaulio pažinimą. 6 kl. labai aukšti šie rodikliai: savijautos mokykloje – 1,67 (savivaldybės – 0,23), patyčių situacijos – 0,47 (savivaldybės – 0,05), mokėjimo mokytis – 1,34 (savivaldybės – 0,19), mokyklos kultūros – 1,51 (savivaldybės – 0,23). 8 kl. mokinių pasiekimai yra geriausi, nes aukšti pasiekimai ir mažai patyčių mokykloje.

Su kiekvienu mokiniu jo asmeniniai pasiekimai ir pažanga aptariama reguliariai. Mokytojai taikė įvairius vertinimo būdus, kuriuos naudojo kiekvieno mokinio galių gilesniam pažinimui, mokymosi proceso bei pažangos stebėjimui ir vertinimui.

Akademiniai mokinių pasiekimai nėra blogi, bet jie gali būti geresni. 83% mokinių padarė asmeninę pažangą. Visų dalykų pasiekė aukštesnįjį lygį 9 mokiniai (5%), visų dalykų pagrindinį ir aukštesnįjį lygį 58 mokiniai (35%), kai kurių dalykų aukštesnįjį, pagrindinį, bet atskirų dalykų yra tik patenkinamo lygio 95 mokiniai (57%), nepasiekė patenkinamo lygio 5 mokiniai (3%). 2 mokiniai liko kurso kartoti antrus metus.

Brandos egzaminus laikė 14 mokinių ir gavo atestatus 13 abiturientų. Mokiniai rinkosi vidutiniškai po 3,86 (pernai – 4,33) brandos egzamino. Viena mokinė matematikos egzamino gavo 100. Visus pasirinktus BE abiturientai išlaikė, išskyrus anglų kalbos (1 mok.).

VBE rezultatų palyginimas šalyje/savivaldybėje/mokykloje 2017 m. pagal balų vidurkį

|  |  |  |  |
| --- | --- | --- | --- |
|  | Šalyje | Savivaldybėje | Mokykloje |
| Lietuvių k. | 41,1 | 35,2 | 45 |
| Anglų k. | 64,8 | 56,2 | 56 |
| Rusų k. |  |  | 48 |
| Matematika | 48,6 | 48,3 | 54 |
| IT | 51,8 | 58,8 | 63 |
| Biologija | 56,3 | 65,3 | 43,5 |
| Chemija | 62,3 | 53,5 | 35,5 |
| Fizika | 48,7 | 50,0 | 67 |
| Istorija | 50,2 | 46,2 | 41,75 |
| Geografija | 47,8 | 53,4 | 42 |

IV klasės mokinių stojimo rezultatai

|  |  |  |  |  |  |
| --- | --- | --- | --- | --- | --- |
| Aukštoji mokykla | Kolegija | Profesinė mokykla | Tarnauja kariuomenėje | Darbo biržoje | Nedirba |
| 5  (VGTU – 2, KTU-1  VU – 2) | 1  (Kauno kolegija) | 5 | 1 | 2 | - |

Visi II klasės mokiniai dalyvavo PUPP ir gavo pagrindinio išsilavinimo pažymėjimus. Matematikos pasiekimų vidurkis 5,38 balo (šalies vidurkis – 5,84, savivaldybės – 5,38), lietuvių k. – 5,33 balo (šalies vidurkis – 6,49, savivaldybės – 5,91). 19 mokinių (90,5%) tęsia mokslą mūsų mokykloje, 3 mokiniai mokosi profesijos.

Mokiniai dalyvavo 20 rajone organizuotų olimpiadų ir konkursų. Iš viso – 44 mokiniai. Prizines vietas laimėjo 16 mokinių, t.y. 26% dalyvių. Aukščiausi pasiekimai Julijos Kravčenko, III kl. Ji tapo prizininke istorijos, chemijos, anglų k. olimpiadose ir atstovavo rajoną respublikinėje istorijos olimpiadoje. 47 (33,6%) mokiniai gavo padėkas už dalyvavimą kūrybinių darbų parodoje „Mokymosi spalvos“. 4 technologijų olimpiados dalyviai tapo prizininkais.

Nemažai mokinių dalyvavo kituose konkursuose: „Olympis 2017“, „Kalbų Kengūra 2017“, „Tavo žvilgsnis“, NEC matematinio ir gamtamokslinio raštingumo, „Matematikos Kengūra 2017“, Lietuvos etnokosmologijos muziejaus organizuotame piešinių konkurse „Arčiau žvaigždžių“, Švenčionių r. Kaltanėnų ugdymo ir turizmo centro piešinių konkurse „Labanoro giria įvairiais metų laikais“, respublikiniame piešinių konkurse „Lietuvos architektūros perlai“, Utenos visuomenės sveikatos biuro piešinių konkurse „Gyvenk be tabako“.

Sporto varžybose aktyviai dalyvavo apie 30 mokinių. Žymiausi pasiekimai – III vieta „Juventus“ krepšinio lygoje, Molėtų r. mokinių gim. 2001 m. (merginų ir vaikinų komandos) krepšinio varžybų žaidynių III vieta, Molėtų r. mokinių gim. 2000 m. (vaikinų komandos) krepšinio varžybų 3×3 žaidynių I vieta, Molėtų r. mokinių sporto žaidynių stalo teniso varžybų I vieta ir tarpzoninių varžybų II vieta.

Neformaliojo ugdymo užsiėmimus lankė 68 mokiniai. Iš viso neformaliojo ugdymo veiklose (olimpiadose, konkursuose, varžybose, parodose) dalyvavo 152 (91%) mokiniai.

2. Tikslingai kelti mokytojų kvalifikaciją.

Mokytojai savarankiškai studijavo J. Hattie knygą „Matomas mokymas“ ir mokėsi teikti tikslingą ir informatyvų grįžtamąjį ryšį. Mokytojai visose pamokose teikė mokiniams grįžtamąjį ryšį, kuris stebėtose pamokose 90,4% buvo orientuotas į užduoties atlikimą, 71% – į mokymosi procesą ir 66,6% – į savireguliaciją. Mokinys mokiniui teikė grįžtamąjį ryšį 52% stebėtų pamokų.

Mokytojų kompetencijai gerinti ženklią naudą turėjo ir tai, kad gimnazija dalyvavo NMVA projekte „Besimokantys mokytojai – besimokantys mokiniai“. Mokytojai jautėsi kaip ambicinga profesionalų komanda, pasiekdama ne tik aukštesnių individualių profesinio meistriškumo, bet ir bendrų gimnazijos kaip besimokančios organizacijos rezultatų. Gimnazijos patirtis yra sudėta į 2017 m. leidinį „Besimokantys mokytojai – besimokantys mokiniai“.

3. Siekti kiekvieno saviraiškaus bendruomenės nario dalyvavimo socialinėje-pilietinėje veikloje.

Kasmet organizuojamas 8-IV kl. mokinių „Aktyvus susirinkimas“, kurio metu mokiniai iškelia spręstinas problemas ir apmąsto sprendimo būdus, o vėliau juos įgyvendina. 46% mokinių teigia, kad yra iniciatyvūs ir aktyvūs gimnazijos gyvenime. 6 klasės mokiniai įgyvendino Valstybės pažinimo centro organizuotą projektą „Pažink valstybę“, o III-IV kl. – jaunimo pilietiškumo ir socialinės atsakomybės ugdymo projektą „Nepamiršk parašiuto“.

**2. Pagrindiniai gimnazijos vadovo 2017 m. veiklos rezultatai pagal pareigybės aprašyme nurodytas funkcijas.**

Būriau mokytojų bendruomenę 2017 m. veiklos planavimui ir priemonių įgyvendinimui.

Didelį dėmesį skyriau Olweus programos kokybės užtikrinimo sistemos OPKUS diegimui. Gimnazijoje patyčių sumažėjo iki 5%.

Rūpinausi gimnazijos kultūros puoselėjimu, ugdymosi aplinkų kūrimu. Rėmėjų lėšomis organizuotos visų klasių mokiniams išvykos į teatrus, tėvų lėšomis – pažintines edukacines keliones.

Puoselėjau ir palaikiau ryšius su Utenos šaulių 9 rinktinės generolo Silvestro Žukausko 903 kuopa ir Lietuvos kariuomenės krašto apsaugos savanoriais.

Mokytojų tarybos posėdžiuose aptarėme ugdymo proceso gerinimo būdus (grįžtamosios informacijos teikimą, mokinių įsivertinimo svarbą) bei kiekvieno mokinio individualią pažangą, NMPP rezultatus.

Rūpinausi, kad SUP mokiniams (41,5%) būtų teikiama socialinė ir specialioji pagalba. 5 klasės mokiniams nustatyti mokymosi stiliai bei ištirta jų adaptacija dalykinėje sistemoje.

Vykdžiau mokytojų veiklų stebėseną.

Įtraukiau bendruomenę į įsivertinimo procesus. Gilinomės į rodiklį 2.4.1. „Vertinimas ugdymui“. Kėlėme problemą, kokiais būdais galima būtų pasiekti aukštesnių kiekvieno mokinio pasiekimų: mokydami mokinį įsivertinti, teikdami grįžtamąjį ryšį, matuodami savo poveikį mokinių rezultatams. Bendruomenė aktyviai diskutavo, analizavo gautus duomenis, jais rėmėsi planuodama veiklą. Parengta ataskaita NMVA. Gimnazija sutiko skelbti savo pažangą ŠVIS‘e.

Su komanda dalinomės gerąja darbo patirtimi apie įsivertinimo procesus, jų naudingumą su Ignalinos r. ugdymo įstaigų pedagogais. Vedėme seminarus Širvintų r. Lauryno Stuokos-Gucevičiaus gimnazijos ir Musninkų A. Petrulio gimnazijos, Molėtų r. Joniškio DC mokytojams.

Rūpinausi tėvų informavimu ir švietimu, iniciatyvų palaikymu. Tėvų susirinkimai organizuojami jiems patogiu laiku: 17 val. arba savaitgaliais.

Nuolat skatinu gimnazijos bendruomenę numatytų veiklos uždavinių kokybiškam įgyvendinimui, puoselėju kolegialiu sprendimų priėmimu sąlygotus darbuotojų santykius, lyderystės plėtrą, kaip priemonę siekti geresnės ugdymo(si) kokybės.

Palaikau asmeninius santykius su gimnazijos rėmėjais. 2017 m. jų parama – 5792,- euro. Viešai ir skaidriai vykdžiau biudžetinių ir nebiudžetinių lėšų panaudojimą.

2017 m. panaudotos lėšos

|  |  |
| --- | --- |
| Finansavimo šaltiniai | Panaudota 2016 m.  (tūkst. Eur) |
| Savivaldybės biudžeto lėšos | 190,5 |
| Papildomos švietimo paslaugos (nemokamas važiavimas) | 9,2 |
| Mokinio krepšelio lėšos | 394,4 |
| Darbo užmokesčiui didinti | 3,8 |
| Kitos socialinės paramos išmokos (nemokamas mokinių maitinimas) | 16,6 |
| **Iš viso biudžetų išlaidų:** | **614,5** |
| Kitos lėšos (parama, 2% GPM) | 8,5 |
| **IŠ VISO:** | **623,0** |

Mokinio krepšelio (MK) ir mokymo aplinkos (MA) lėšų panaudojimas 2017 m.

|  |  |
| --- | --- |
| Paskirtis | Panaudota 2016 m.  (tūkst. Eur) |
| **Mokinio krepšelio lėšos** | |
| Darbo užmokesčiui su SODRA | 379,2 |
| Vadovėliams ir mokymo priemonėms | 6,4 |
| Mokinių pažintinei veiklai ir profesiniam orientavimui | 0,3 |
| Kvalifikacijos tobulinimui | 0,8 |
| IKT diegti ir naudoti | 7,7 |
| **Iš viso:** | **394,4** |
| **Savivaldybės biudžeto lėšos** | |
| Darbo užmokesčiui su SODRA | 131,0 |
| Už komunalines paslaugas | 34,3 |
| Kitoms reikmėms | 29,0 |
| **Iš viso:** | **194,3** |

**3. Svarbiausios iniciatyvos ir spręstos problemos bei keliami nauji einamųjų metų uždaviniai ir laukiantys iššūkiai.**

Keitėsi mokytojų suvokimas, kad kiekvieno mokinio pasiekimai ir pažanga priklauso ir nuo mokytojo vidinių nuostatų, noro matuoti savo mokymo poveikį mokinių rezultatams, galvoti apie tai, nuolat reflektuoti. Kadangi NMPP atkleidė labai konkrečias problemas, mokytojai koncentravosi į mokinių komunikavimo ir bendrųjų gebėjimų ugdymą.

Rėmėjų lėšomis gimnazijos bibliotekai įsigyta naujų knygų už 1500 eurų. Atnaujintos 6 kompiuterizuotos darbo vietos bibliotekoje (kompiuteriai ir kėdės).

Atnaujintos 5 kompiuterizuotos darbo vietos mokytojams.

Sugedus automobiliui CITROEN EVASION, nupirktas 9 vietų automobilis FORD TRANSIT.

Gimnazijos valgykloje įsigyta naujų indų, įrankių, puodų, keptuvių.

Nors naujas mokyklinis autobusas IVECO DAILY gautas tik prieš dvejus metus, bet jis nuolat genda, daug lėšų skiriama jo remontui.

Reikalingos investicijos Dubingių skyriaus katilinės remontui.

Vilė Petkūnienė

Molėtų r. Giedraičių Antano Jaroševičiaus gimnazijos direktorė